જામનગરની ભાગોળે આવેલા નાઘેડી તળાવ પાસે ગઇકાલે સાંજે એક યુવાનનો મૃતદેહ પડયો હોવાની જાણ પંચ-બી ને કરવામાં આવતા તપાસ માટે ટુકડી દોડી ગઇ હતી, શરીર પર ઇજાના નિશાનો જોવા મળ્યા હતા, કોઇએ હત્યા નિપજાવ્યાનું બહાર આવ્યુ હતું દરમ્યાનમાં મરનાર પાસેથી મળી આવેલા કાર્ડના આધારે આેળખ થઇ હતી જેમાં મરનાર મોટા માંઢા ગામના રમેશ દિપકભાઇ બગડા (ઉ.વ.25) હોવાનું જાણવા મળ્યું હતું. પોલીસ દ્વારા મૃતદેહનો કબ્જો લઇ પીએમ માટે જી.જી. હોસ્પીટલના ફોરેન્સીક વિભાગમાં મોકલી આપ્યો હતો તેમજ બનાવ બાબતે જુદી જુદી દિશામાં તપાસના ચક્રાે ગતીમાન કરવામાં આવ્યા હતા. આ બનાવના કારણે ભારે ચકચાર મચી જવા પામી છે.